मुझे उस वक्त किसी काम से बाहर जाना था। मैं घर के गेट से जब निकली तब तक वह गुडिय़ा चलते हुए मेरे सामने आ चुकी थी। अब भी वह उस फूल के साथ ही थी, सबसे बेखबर। मैंने उसे गुडिय़ा कह कर रोकना चाहा। बच्ची ने सुना और रुक गई, हैरत से मुझे देखने लगी। मैंने पूछा नाम क्या है तुम्हारा? वह बोली- हर्षिता और इस फूल का नाम? उसे नहीं मालूम था । इस फूल का क्या करोगी तुम? मेरे पूछने पर उसने बताया- देवा के लिए ले जा रही हूँ।